Jórun Larsen Mørkøre

Jórun Larsen Mørkøre (fødd 19. juli 1970 í Klaksvík) er ein føroysk vinnulívskvinna, bakari og ítróttakvinna. Hon eigur og er stjóri í síni egnu fyritøku, ið nevnist Bakaríið hjá Jórun og liggur í Klingrugarði í Klaksvík.

 Lívsleið 
 Lívsleið sum vinnulívskvinna 
Hon varð útlærd sum bakari sum 23 ára gomul, og í 1999 valdu hon og maðurin Kim at keypa bakaríið Hjá KI frá svágri hennara. Jórun fór beinanvegin undir at nýmótansgera og víðka um fyritøkuna, men vakstrarmøguleikarnir vóru avmarkaðir og Jórun søkti tí um at fáa grundstykki, tá økið Klingrugarður varð útlagt sum ídnaðarøki í Klaksvík, og í 2004 stóð nýbygda bakaríið ‘Hjá Jórun’ klárt at taka í nýtslu. 
Bakaríð hjá Jórun hevur støðugt ment seg og fyritøkan umsetur fyri milliónir. Hesi seinastu fimm árini hevur bakaríið í meðal útgoldið 6 mió kr í lønum um árið, ella góðar 30 mió kr tilsamans og er bakaríið tískil eitt av stóru arbeiðsplássunum í Klaksvík. Í 2013 varð Jórun kosin Megnarkvinna 2013.is.fo

 Lívsleið innan ítrótt 
Hon er aktivur rennari og rennur fyri felagið Treysti úr Klaksvík, har hon eisini er limur í trivnaðarnevnini hjá felagnum. Hon luttók á HM í hálvmaraton 2014, sum varð hildið í Keypmannahavn, hon kom á mál við tíðini 1:50.37. Hon luttók eisini á Eik hálvmaraton Klaksvík 2014, har hon gjørdist nummar sjey í opna bólkinum hjá kvinnum við tíðini 1:52.45. Hon hevur fyrr verið aktiv innan hondbólt, fótbólt og flogbólt. Kendast man hon tó vera fyri avrikini innan fitness kappingar. Hon hevur sett fleiri føroysk met og í juni 2014 vann hon kappingina Natural Power Fitness í Danmark. Nummar tvey í somu kapping gjørdist havnakvinnan Árna Fjallstein. Hjá monnum gjørdist føroyingurin David Arge Galan nummar tvey.

 Úrslit innan fitness 
Nr. 1 í Natural Power Fitness 2014 í Danmark
Nr. 1 í Fitness Føroyar 2013.sportal.fo, Fitness Føroyar: Nýggjur vinnari skal finnast hjá monnumkvf.fo

 Føroysk styrkismet sum Jórun hevur sett

Tølini niðanfyri eru dagførd sambært heimasíðuni yndi.fo hin 14. juni 2014.
 Vektklassi  Squat  Bench Press  Deadlift  Tilsamans52 kg 100 kg (13)	70 kg (13)	125 kg (13)	295 kg (13)56 kg100 kg (12)67,5 kg (12)115 kg (13)277,5 kg (12)60 kg107,5 kg (11)	67,5 kg (11)	117,5 kg (11)	292,5 kg (11)67,5 kg70 kg (12)

 Heiður 
2013 - Ársins Megnarkvinna. Prísurin verður latin eini kvinnu, sum hevur klárað seg væl sum íverkseti og verður latin av Íverksetarahúsinum og blaðnum Kvinna.is.fo, Jórun L. Mørkøre fekk Megnarprísin 2013

 Keldur 

Bólkur:Føroysk vinnulívsfólk
Bólkur:Ítróttafólk úr Føroyum
Bólkur:Føroyskir rennarar
Bólkur:Føðingar í 1970
Bólkur:Bodybuildarar